SL Uradni list Evropske unije C 180/94

Objava vloge v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 180/09)

Ta objava omogoča vložitev ugovora zoper vlogo v skladu s členom 7 Uredbe Sveta (ES) št. 510/2006. Komisija mora prejeti izjavo o kakršnem koli takem ugovoru v šestih mesecih od dneva objave.

POVZETEK

UREDBA SVETA (ES) št. 510/2006

Vloga za registracijo v skladu s Členoma 5 in 17(2)

„OSCYPEK“

ES št.: PL/0451/21.2.2005

ZOP ( X ) ZGO ( )

Ta povzetek je informativne narave. Vsi zainteresirani se lahko za celotno različico specifikacije proizvoda obrnejo na nacionalni organ, naveden v točki 1 ali na Evropsko komisijo (1).

1. Pristojna služba države članice:

Naziv: Ministerstwo Rolnictwa i Rozwoju Wsi (Ministrstvo za kmetijstvo in razvoj podeželja) Naslov: ul. Wspólna 30 PL-00-930 Warszawa Telefon: (48) 22 623 27 07 Telefaks: (48) 22 623 25 03 E-naslov: Jakub.Jasinski@minrol.gov.pl

2. Skupina:

Naziv: Regionalny Związek Hodowców Owiec i Kóz (Območna zveza rejcev drobnice) Naslov: ul. Szaflarska 93 d/ 7 PL-34-400 Nowy Targ Telefon: (48) 18 266 46 21 Telefaks: (48) 18 266 46 21 E-naslov: rzhoik@kr.home.pl Sestava: Proizvajalci/predelovalci ( X ) drugi ( )

3. Vrsta proizvoda:

Razred: 1.3 Sir

4. Specifikacija

(povzetek zahtev, iz člena 4(2))

4.1 Ime: „Oscypek“

Ime „Oscypek“ izpolnjuje pogoje, določene v členu 2(2) Uredbe Sveta (ES) št. 510/2006. Ime „Oscypek“ je etimološko povezano s proizvodnim procesom in se lahko izpelje iz dveh besed — iz glagola oszczypywać kar pomeni „vedno znova ščipati“ v smislu mletja (faza 6 proizvodnega procesa) ali iz oszczypek, pomanjševalnice besede oszczep, ki pomeni „kopje“, v povezavi z značilno obliko sira „Oscypek“ in je tesno povezano z območjem, opisanim v točki 4.3. To je potrjeno s številnimi navedbami v literaturi, naravnimi vezmi z območjem in spretnostmi lokalnih proizvajalcev.

4.2 Opis: „Oscypek“ ima obliko dvojnega stožca ali vretena. Dolg je od 17 do 23 cm, na njegov najširšem delu je od 6 do 10 cm širok in tehta od 0,6 do 0,8 kg. Prerezan je svetle smetanove barve, ki je proti skorji temnejša, vendar je dovoljen tudi odtenek bliže beli. Skorja ima lesk slamnate barve, svetlo rjav in mehak sijaj. „Oscypek“ se proizvaja izključno v obdobju od maja do septembra in se lahko prodaja samo cel.

Kemična sestava sira je odvisna od trajanja prekajanja in se tudi razlikuje glede na letni čas: vsebnost vode ne presega 44 %, vsebnost suhe snovi ni manjša od 56 % in vsebnost maščobe v suhi teži ni manjša od 38 %.

4.3 Geografsko območje: V območju Śląsk voivodship zajema:

občine (gminy) v okrožju Cieszyn (powiat): Istebna

občine v okrožju Żywiec: Milówka, Węgierska Górka, Rajcze, Ujsoły, Jeleśnia in Koszarawa

V območju Małopolska voivodship zajema:

Celotno okrožje Nowy Targ in okrožje Tatrzański

Občine v okrožju Sucha: Zawoja in Bystra Sidzina.

Občine v okrožju Limanowa: Niedźwiedź in del občine Kamienica, ki je del nacionalnega parka Gorczańskiego ali južno od reke Kamienica in naslednja sołectwa (sestavni deli občin) in občina Mszana Dolna: Olszówka, Raba Niżna, Łostówka, Łętowe in Lubomierz

Občine v okrožju Nowy Sącz: Piwniczna, Muszyna in Krynica

4.4 Dokazilo o poreklu: Nadzori pristnosti in kakovosti sira „Oscypek“ se izvajajo v več fazah, od proizvodnje mleka do trženja dodelanega proizvoda. To večstopenjsko spremljanje zahteva skladen nadzorni sistem, oblikovan za zagotavljanje ustrezne kakovosti končnega proizvoda.

Vodi se seznam subjektov, ki se ukvarjajo s proizvodnjo. Proizvajalci se vpišejo v seznam preden začnejo s proizvodnjo. Vsak proizvajalec vodi na kraju proizvodnje register, v katerega vpisuje informacije v zvezi s procesom proizvodnje. To omogoča rekonstrukcijo zgodovine proizvoda, tako da se lahko siri sledijo.

Nadzorni organ nadzira, da so dejanski načini proizvodnje v skladu s specifikacijami. Vsi proizvajalci in zveza združenj proizvajalcev se nadzirajo v skladu z nadzornim načrtom, ki ga vzdržuje in odobri nadzorni organ.

4.5 Metoda pridobivanja:

Faza 1 — Viri surovin — Mleko, ki se uporablja za proizvodnjo sira „Oscypek“ prihaja od pasme „poljska gorska ovca“. Kravje mleko, če se sploh uporablja za proizvodnjo, prihaja od „poljske rdeče krave“.

Faza 2 — Hladno zorenje (zakisljevanje) — Mleko se hrani pri sobni temperaturi, da se poveča njegova kislost.

Faza 3 — Toplo zorenje (zakisljevanje) — To vključuje mešanje kislega mleka s sladkim mlekom. Delež ovčjega mleka, ki se uporablja pri proizvodnji sira „Oscypek“, ne sme biti manjši kot 60 %.

Faza 4 — Dodajanje sirila — Mleku se doda sirilo.

Faza 5 — Koagulacija — Oblikuje se koagulum.

Faza 6 — Mletje koaguluma — Uporabljajo se tradicionalna orodja, npr. „ferula“.

Faza 6 — Posedanje — Grude sira se posedejo na dno posode.

Faza 8 — Odstranjevanje sirotke — do 50 % celote.

Faza 9 — Odstranjevanje sira — stiskanje grud in odstranjevanje sira.

Faza 10 — Mletje — Zmes sira se ročno stepta, potem se oblikuje hlebec in se ga položi v posodo s sirotko.

Faza 11 — Stiskanje hlebca — Oblikuje se hlebec, ki se ga potem prebode (odpre) z nabodalom.

Faza 12 — Oblikovanje — Hlebec se stiska vzdolž nabodla, dokler ne dobi oblike dvojnega stožca. Na najdebelejšem delu se okoli sira namesti obroč.

Faza 13 — Končno niveliranje — Obroč se odstrani in sir se ročno iztiska in nivelira. Potem se položi v hladno vodo, da obdrži pridobljeno obliko.

Faza 14 — Namakanje v slanici — do 24 ur.

Faza 15 — Sušenje — Siri se sušijo od 12 do 24 ur.

Faza 16 — Prekajevanje — zorenje — Prekajevanje se izvede z uporabo hladnega dima in traja od 3 do 7 dni.

4.6 Povezava: „Poljska gorska ovca“, katere mleko se uporablja za izdelavo sira „Oscypek“, je vzrejena sorta primitivne ovce cakiel, ki izvira iz vzhodnih Karpatov in Balkana. Pasma je tesno povezana z zgodovino in tradicijo regije Pohale in lokalnim prebivalstvom. Je izjemno dobro prilagojena na podnebne razmere in tradicionalne načine reje v gorskih področjih. Poleg tega najde poljska gorska ovca na pašnikih v regiji Podhale zelo raznoliko in edinstveno vegetacijo, ki vpliva na sestavo in okus mleka in posledično daje proizvodom, predelanim s takšnim mlekom njihov značilni okus in vonj.

Če se v proizvodnji uporablja kravje mleko, je lahko samo od „poljske rdeče krave“, najstarejše poljske goveje pasme. Pasma je bila stoletja povezana s Slovani in do konca 18. stoletja je bila poljska rdeča krava najbolj razširjena pasma na poljskih tleh. Prve črede rdečega goveda so bile vzpostavljene leta 1876 v kraju Stróża v okrožju Limanowa. Leta 1895 je bilo ustanovljeno Poljsko združenje rejcev poljske rdeče krave, kot del Krakovske kmetijske družbe. To je zaznamovalo začetek sistematične živinoreje in posledično vodilo v oblikovanje in izboljšanje črede med leti 1884 in 1934. To govedo je priznano kot edina avtohtona čreda goveda, rejena na poljskih tleh.

Posebna vegetacija na območju proizvodnje sira „Oscypek“ ima tudi velik vpliv na končni okus ovčjega mleka, ki se uporablja pri proizvodnji sira. To so endemične vrste, ki obstajajo le v regiji Podhale. Skupaj oblikujejo travnike in pašnike in gorske pašnike.

„Oscypek“ je starodavni proizvod vlaških ovčarjev, ki so pasli svoje ovce na hribovitih travnikih. Sir je prišel v regijo Podhale skupaj z vlaško kulturo, organizacijo paše, načinom gospodarjenja pastirskih koč bacówka, v katerih se je na tradicionalni način predelovalo mleko. Prvi dokaz izdelave sira v regiji Podhale in sosednjih območjih se najde v listini vasi Ochotnica v Gorce. Leta 1416 je dobil Dawid Wołoch (David Vlah) pravico za ustanovitev proizvodnje.

Prvi natančni opis, kako se sir izdeluje v pastirskih kočah, izvira iz pravil „oblastnikov ślemieński“. Napisana so bila leta 1748 in leta 1773 v ponovnem zapisu predpisana v uporabo. Leta 1830 omenja Ambroży Grabowski v svojem opisu hribovcev, da ti gradijo v planinah pastirske koče za celo poletje, „h katerim iz cele okolice privedejo svoje ovce in izdelujejo svoj sir (oszczypek)“. Bolj podroben opis ovčje paše, opreme pastirskih koč in proizvodnje sira (vključno z oszczypek) ponuja Maria Steczkowska (1858). To je bil tudi prvi tak podroben opis posod, ki so jih za izdelavo sira uporabljali pastirji v Tatrah.

Proizvodnja sira „Oscypek“ je tudi povezana s posebnimi in izjemnimi sposobnostmi proizvajalcev. Njihove izkušnje in znanje, ki se je predajalo iz roda v rod, jim omogoča pravilno izvajanje celotnega proizvodnega procesa.

4.7 Nadzorni organ:

Naziv: Inspekcja Jakości Handlowej Artykułów Rolno — Spożywczych (Inšpektorat za tržno kakovost kmetijskih in prehrambenih proizvodov) Naslov: ul. Wspólna 30 PL-00-930 Warszawa Telefon: (48) 22 623 29 00 Telefaks: (48) 22 623 29 98 E-naslov: –

4.8 Označevanje:: Na embalaži proizvoda, namenjenega prodaji, se lahko ime „OSCYPEK“ zamenja ali nadomesti z narečno besedo: „OSZCZYPEK“.

Na embalaži je upodobljen logotip ali logotip in besede Chroniona Nazwa Pochodzenia (zaščitena označba porekla). Na embalaži se dovoli uporaba kratice „Ch.N.P“ (ZOP). Uporabljeno ime mora biti v poljščini. Dovoljena je prodaja brez embalaže.

4.9 Nacionalne zahteve: —

(1) Evropska komisija – Generalni direktor za kmetijstvo in razvoj podeželja – Oddelek za politiko kakovosti kmetijskih proizvodov, B-1049 Bruselj.